ເກົາຫລີເໜືອສ້າງສະຖານທີ່ ສົ່ງລູກສອນໄຟທີ່ທັນສະໄໝ
ບັນດານັກຊ່ຽວຊານ ກ່າວຕໍ່ວີໂອເອ ວ່າ ເກົາຫລີເໜືອເສັດສິ້ນການກໍ່ສ້າງ ສະຖານທີ່ ສົ່ງລູກສອນໄຟ ທີ່ທັນສະໄໝແຫ່ງນຶ່ງ.
ບັນດານັກວິເຄາະດ້ານຮູບພາບດາວທຽມຈຸນຶ່ງກ່າວວ່າ ຮູບພາຍທີ່ຖ່າຍມາໃນເດືອນແລ້ວນີ້ ສະແດງໃຫ້ເຫັນວ່າ ເກົາຫລີເໜືອໄດ້ເສັດສິ້ນການກໍ່ສ້າງບ່ອນສົ່ງລູກສອນໄຟທີ່ທັນສະໄໝ ແຫ່ງນຶ່ງ ທີ່ຈະສາມາດໃຊ້ເປັນບ່ອນສົ່ງລູກສອນໄຟນໍາວິຖີຂ້າມທະວີບໄດ້ ພວກຮູບພາບທ່ີທາງວີໂອເອໄດ້ເຫັນນັ້ນ ສະແດງໃຫ້ເຫັນວ່າ ຖານສົ່ງແລະພວກຕຶກອາ ຄານຕ່າງໆໄດ້ສ້າງສໍາເລັດແລ້ວທີ່ເມືອງ Tongchangdong ໃນພາກຕາເວັນຕົກສຽງ ເໜືອຂອງເກົາຫລີເໜືອນັ້ນ ທ່ານ Tim Brown ທີ່ເປັນນັກວິເຄາະດ້ານຮູບພາບທີ່ Global Image org ກ່າວຕໍ່ວີໂອເອວ່າ ຖານສົ່ງແລະບ່ອນຍິງຈະຫລວດ ຕາມພື້ນ ຖານນັ້ນກໍແມ່ນສ້າງສໍາເລັດເສັດສິ້ນແລ້ວ